MAKRO ยอดขายใน-ต่างประเทศโต หนุนกำไร Q1 ทะลุ 2.1 พันล้าน
MAKRO กำไรไตรมาส 1/66 เพิ่มขึ้น 6% ทะลุ 2.1 พันล้านบาท จากปีก่อนกำไร 2.05 พันล้านบาท รับยอดขายในประเทศและต่างประเทศโต หนุนรายได้เพิ่ม
MAKRO กำไรไตรมาส 1/66 เพิ่มขึ้น 6% ทะลุ 2.1 พันล้านบาท จากปีก่อนกำไร 2.05 พันล้านบาท รับยอดขายในประเทศและต่างประเทศโต หนุนรายได้เพิ่ม
8 พ.ค. 2566

บริษัท สยามแม็คโคร จำกัด (มหาชน) หรือ MAKRO รายงานผลการดำเนินงานไตรมาส 1/66 สิ้นสุดวันที่ 31 มี.ค.66 ดังนี้

โดยไตรมาส 1/66 มีรายได้รวมทั้งสิ้น 120,222 ล้านบาท เพิ่มขึ้น 8,804 ล้านบาท หรือร้อยละ 7.9 จากไตรมาสเดียวกันของปีก่อน โดยมีรายได้จากการขาย 114,044 ล้านบาท เพิ่มขึ้น 7,776 ล้านบาท หรือร้อยละ 7.3 จากไตรมาสเดียวกันของปีก่อน สาเหตุหลักจากการเติบโตของรายได้จากการขายของกลุ่มธุรกิจค้าส่ง 7,371 ล้านบาท คิดเป็นร้อยละ 13 เมื่อเทียบกับไตรมาสเดียวกันของปีก่อน เป็นผลมาจากยอดขายภายในสาขา และการเพิ่มประสิทธิภาพในการส่งสินค้าที่รองรับการเติบโตจากการขายออนไลน์และการขายนอกร้านของธุรกิจแม็คโครประเทศไทย ประกอบกับการเติบโตของธุรกิจแม็คโครต่างประเทศในทุกประเทศ รวมถึงธุรกิจฟูดเซอร์วิสที่ฟื้นตัวอย่างต่อเนื่อง